Source: https://www.szcoportal.sk/33/novely-zakona-o-dani-z-prijmov-prijate-v-roku-2018-z-pohladu-pravnickych-osob-uniqueidmRRWSbk196FPkyDafLfWAE1d2WUUfDAbubswHmB-XtToO2sqCW6f6k-kDkHmuvAf/
Timestamp: 2019-06-19 01:46:28+00:00

Document:
Novely zákona o dani z príjmov prijaté v roku 2018 z pohľadu právnických osôb | SZČO online
Novely zákona o dani z príjmov prijaté v roku 2018 z pohľadu právnických osôb
26.11.2018, Ing. Peter Horniaček, Zdroj: Verlag Dashöfer
1.12.31 Novely zákona o dani z príjmov prijaté v roku 2018 z pohľadu právnických osôb
V roku 2018 nebola schválená žiadna samostatná novela zákona č. 595/2003 Z. z. o dani z príjmov v znení neskorších predpisov (ďalej len „ZDP”). Neznamená to však, že nebola prijatá žiadna novela tohto zákona. V rámci novelizácií iných zákonov alebo prijatia nových zákonov bol však ZDP nepriamo novelizovaný niekoľkokrát. Ide o tieto novely ZDP:
č. 57/2018 Z. z. v rámci prijatia nového zákona o regionálnej investičnej pomoci
č. 63/2018 Z. z. v rámci novelizácie Zákonníka práce
č. 112/2018 Z. z. v rámci prijatia nového zákona o sociálnej ekonomike a sociálnych podnikoch
č. 209/2018 Z. z. v rámci novelizácie zákona o odbornom vzdelávaní a príprave
č. 213/2018 Z. z. v rámci prijatia nového zákona o dani z poistenia
v rámci novely zákona o ERP,
v rámci novely zákona o podpore cestovného ruchu,
v rámci novely zákona č. 321/2014 Z. z. o energetickej efektívnosti.
Zákon č. 57/2018 Z. z. – účinnosť od 1.4.2018 – zákon o regionálnej investičnej pomoci
Táto novela ZDP prináša nový spôsob výpočtu úľavy na dani z príjmov podľa § 30a ZDP, keď:
úľava na dani = pomerná časť ZD x sadzba dane, pričom
pomerná časť ZD = ZD x 0,5 x (úhrnná výška ON od podania žiadosti do konca príslušného ZO, za ktoré sa uplatňuje úľava na dani / celková výška ON, na ktoré bola investičná pomoc poskytnutá), ale
výška úľavy nesmie presiahnuť 20 % hodnoty celkovej schválenej úľavy na dani,
- pri opakovanom poskytnutí úľavy na dani:
je možné túto novú úľavu na dani začať uplatňovať až po skončení uplatňovania úľavy na dani na základe skôr vydaného rozhodnutia,
sa doba uplatňovania novej úľavy na dani skracuje o dobu, počas ktorej daňovník uplatňuje úľavu na dani na základe skôr vydaného rozhodnutia.
- od 1.4.2018 – prechodné ustanovenie
ustanovenie § 30a ZDP v znení účinnom od 1.4.2018 sa použijú na rozhodnutie o poskytnutí investičnej pomoci vydané od 1.4.2018,
zákaz súbehu uplatňovania úľavy na dani podľa skôr vydaných rozhodnutí alebo zákonov,
ak vznikne možnosť súbehu uplatňovania úľavy na dani – možno začať uplatňovať úľavu na dani podľa § 30a ZDP v znení účinnom od 1.4.2018 len po dokončení uplatňovania skôr schválenej úľavy, pričom doba uplatňovania úľavy sa skracuje o dobu douplatňovania tejto skôr schválenej úľavy.
Zákon č. 63/2018 Z. z. – účinnosť od 1.4.2018 – Zákonník práce
Zmeny v ZDP si vyžiadali zmeny v Zákonníku práce, a to zadefinovanie 13. a 14. platu vyplatených v júni a decembri, a to:
- oslobodenie v úhrne 500 € od všetkých zamestnávateľov po splnení podmienok pre
13. plat – výplata jún
a) musí byť najmenej vo výške priemerného mesačného zárobku (funkčného platu)
b) pracovnoprávny (štátnozamestnanecký) vzťah je k 30.4. nepretržite v trvaní 24 mesiacov
14. plat – výplata december
b) pracovnoprávny (štátnozamestnanecký) vzťah je k 30.10. nepretržite 48 mesiacov
c) bol vyplatený 13. plat
presahujúca suma vstupuje do ZD (ČZD) z príjmov podľa § 5 ZDP
úpravy v § 39 pri vedení mzdových listov už po 30.apríli 2018
a) 13. plat sa prvýkrát oslobodí od dane v júni 2019
b) 14. plat sa prvýkrát oslobodí od dane v decembri 2018, ak mu vyplatil zamestnávateľ v júni 2018 – 13. plat.
Zákon č. 112/2018 Z. z. o sociálnej ekonomike a sociálnych podnikoch
V ZDP sa v nadväznosti na nový typ sociálneho podniku zavádza nová úľava na dani, keď:
nárok na úľavu má daňovník – PO, verejnoprospešný podnik,
úľava na dani z hospodárskej činnosti,
výška úľavy = % vyjadrenie záväzku využitia zisku na dosiahnutie hlavného cieľa za ZO, v ktorom k poslednému dňu ZO má priznaný štatút registrovaného sociálneho podniku,
zákaz súbehu s inými typmi úľav a zvýhodnení vrátane zákazu prijímať 2 % dane,
povinnosť použitia sumy úľavy na:
- dosiahnutie hlavného cieľa v príslušnom ZO, za ktoré si uplatňuje túto úľavu,
- prevod peňažných prostriedkov vo výške kladného rozdielu (úľava – náklady na dosiahnutie hlavného cieľa) – osobitný účet v banke, a to do konca kalendárneho mesiaca nasledujúceho po mesiaci, v ktorom uplynula lehota na podanie DP za ZO, v ktorom si daňovník uplatnil úľavu na dani; nedodržanie lehoty – strata nároku a povinnosť podania DDP,
použitie peňažných prostriedkov na účte v banke (vrátane úrokov z nich plynúcich) – iba na obstaranie hmotného majetku, a to najneskôr do 5 rokov odo dňa pripísania peňažných prostriedkov alebo úrokov na osobitný účet v banke; inak strata nároku na úľavu a povinnosť podania DDP,
osobitné situácie straty nároku na úľavu – likvidácia, zrušenie bez likvidácie, konkurz, vrátenie štatútu registrovaného sociálneho podniku, alebo zrušenie štatútu.
Zákon č. 209/2018 Z. z. o odbornom vzdelávaní a príprave
Novelizácia zákona č. 61/2015 Z. z. o odbornom vzdelávaní a príprave poskytla vykonať v zákone o dani z príjmov nasledovné zmeny:
spresnenie v § 19 ods. 2 písm. c) bod 4, že za daňový výdavok sa považujú:
- odmena za produktívnu prácu najviac do výšky 100 % z hodinovej minimálnej mzdy,
- podnikové štipendium,
- hmotné zabezpečenie žiaka,
- výdavky na poskytovanie praktického vyučovania a na prevádzku strednej odbornej školy nad rámec poskytnutých normatívnych finančných prostriedkov,
spresnenie v § 19 ods. 2 písm. n), že za daňový výdavok sa uznávaj aj odpisy pri majetku, ktorý slúži na poskytovanie praktického vyučovania žiakov na základe zmluvy o poskytovaní praktického vyučovania a zmluvy o duálnom vzdelávaní alebo slúži na činnosť podnikovej SOŠ,
účinnosť od 1.9.2018.
Zákon č. 213/2018 Z. z. o dani z poistenia
Zákonom č. 213/2018 Z. z. bola zavedená nová daň z poistenia, a to si v zákone o dani z príjmov s účinnosťou od 1.1.2019 vyžiadalo:
spresnenie, že daňovým výdavkom len po zaplatení je tiež:
- daň z poistenia platená poistníkom a
- daň z poistenia z preúčtovaných nákladov poistenia podľa zákona o dani z poistenia.
Tiež touto novelou ZDP boli vykonané úpravy problematiky zdaňovania obchodov s virtuálnou menou (VM):
zdanenie príjmov plynúcich z obchodov súvisiacich s VM - § 2 písm. b) ZDP – predmetom dane je aj príjem vzniknutý z činnosti daňovníka a z nakladania s majetkom daňovníka,
príjmom z predaja VM je výmena virtuálnej meny za majetok, výmena virtuálnej meny za inú virtuálnu menu, výmena virtuálnej meny za poskytnutie služby alebo odplatný prevod virtuálnej meny,
u podnikateľa nie je súčasťou základu dane príjem (výnos) z VM nadobudnutej ťažbou v zdaňovacom období jej vyťaženia; tento príjem (výnos) sa zahrnie do základu dane v zdaňovacom období realizácie predaja VM - § 17 ods. 3 písm. n) a o) ZDP,
súčasťou základu dane je príjem z predaja VM dosiahnutý pri výmene VM za majetok, pri výmene VM za inú VM alebo pri výmene VM za poskytnutie služby v tom zdaňovacom období, v ktorom dochádza k tejto výmene, pri použití ocenenia vymieňanej VM reálnou hodnotou ku dňu výmeny - § 17 ods. 43 ZDP,
daňovými výdavkami sú výdavky (náklady) vo výške úhrnu vstupných cien VM podľa § 25b ZDP v zdaňovacom období, v ktorom dôjde k ich predaju do výšky úhrnu príjmu z ich predaja - § 19 ZDP.
vstupnou cenou VM - § 25b ods. 1 ZDP - je:
- obstarávacia cena – ak bola VM nadobudnutá kúpou,
- reálna hodnota, ak bola VM nadobudnutá výmenou za inú VM.
vstupnou cenou majetku a služby nadobudnutých výmenou za VM ku dňu výmeny je reálna hodnota VM.
Pripravovaná novela zákona o ERP
Novela zákona o ERP, ktorá bola v čase prípravy tohto príspevku v schvaľovacom procese v parlamente, obsahuje aj novelu ZDP, v ktorej sa:
zavádza oslobodenie
- poskytnutého nepeňažného plnenia poskytnutého zamestnancom vo forme ubytovania
- pre zamestnancov v pracovnom pomere (nie dohodári)
- ak prevažujúca činnosť zamestnávateľa je výroba vo viaczmennej prevádzke
- oslobodenie sa poskytne v úhrne najviac 60 € mesačne - určí sa v pomernej výške podľa počtu dní, v ktorých bolo zabezpečené ubytovanie v príslušnom kalendárnom mesiaci

References: § 30
 § 30
 § 30
 § 5
 § 39
 § 19
 § 19
 § 2
 § 17
 § 17
 § 25
 § 19
 § 25